Thirrje për Ide të Investimeve Kapitale Komunale

**Instrumenti i Investimeve Kapitale (IIK-CIF) për Zhvillim Urban të Qëndrueshëm fton të gjitha komunat e Kosovës të dorëzojnë ide inovative, të ndjeshme ndaj klimës dhe të zhvilluara nga poshtë-lart për t’iu bashkuar CIF-it për zhvillimin e mëtutjeshëm dhe bashkë-financimin potencial të projekteve infrastrukturore. Propozimet e përbashkëta të dy apo më shumë komunave dhe/ ose me organizatat e shoqërisë civile inkurajohen fuqimisht.**

**PARIMET KYÇE**

**Kohezioni social – së bashku formësojmë bashkë-ekzistencën në mes të komuniteteve**

**Bashkëpunimi ndër-komunal – punojmë përtej kufijve për agjenda të përbashkëta**

**Ripërtëritje e qëndrueshme urbane – dizajnojmë lagje të ndjeshme ndaj klimës dhe të gjallërishme**

**QËLLIMI**

Qëllimi kryesor i CIF-it është mbështetja e ndërtimit ose rregullimit fizik të objekteve ose infrastrukturës ose shërbimeve të qëndrueshme (socio-ekonomike, mjedisore, teknike, etj.) që janë të dobishme për mjedisin dhe komunitetet lokale me ndikim të drejtpërdrejtë në jetën e tyre dhe në mbështetje të lokalizimit të Objektivave për Zhvillim të Qëndrueshëm. Kjo mundë të arrihet për shembull përmes avancimit të rivitalizimit dhe ri zhvillimit të hapësirave publike si vende neutrale të ndërveprimit qytetar ose përmirësimit të cilësisë së mjedisit ose ruajtjes së trashëgimisë. CIF-i vazhdimisht promovon dhe demonstron vlerën e shtuar të bashkëpunimit ndër-komunal (BNK) përmes përkrahjes në ndarjen e kostos dhe ekonomive të shkallës drejt përmirësimit të infrastrukturës/ shërbimeve gjithëpërfshirëse dhe të gjelbra rajonale.

Përmes bashkë-financimit të projekteve të investimit kapital (PIK), Instrumenti për Investime Kapitale (IIK-CIF 2.0) gjithashtu synon bartjen e njohurive/shkathtësive dhe ngritjen e kapaciteteve të stafit komunal që së bashku me palët përkatëse të interesit të planifikojnë, përzgjedhin dhe dizajnojnë projekte publike, si dhe të menaxhojnë dhe monitorojnë procesin e zbatimit të tyre si operacione të mëtutjeshme të qëndrueshme dhe menaxhim i aseteve. Përtej shndërrimit të planeve në zhvillime konkrete në terren, kjo komponentë do të mbështesë fuqizimin e komuniteteve dhe përfaqësuesve të tyre për të kuptuar dhe për të marrë pjesë në zhvillim, zbatim dhe monitorim ‘të mençur ndaj klimës (climate smart)’ të projekteve, ku përveç tjerash do të përmirësojë shfrytëzimin e duhur të tyre dhe qëndrueshmërinë e ndërhyrjeve duke ngritur përfundimisht cilësinë e jetës, gjithnjë duke mbështetur aktivisht rezultatet pozitive mjedisore të cilat adresojnë ndryshimet klimatike.

Përveç mbështetjes dhe proceseve të përbashkëta të PIK, qeverisë gjithashtu do ti dorëzohet një letër informuese rreth planifikimeve strategjike të investimeve kapitale e cila do të ndihmojë qeverinë lokale në ngritjen e performancës gjatë përzgjedhjes së ideve të investimit kapital në një ambient shumë-palësh të donacioneve, granteve dhe huazimeve.

Rezultatet e dëshiruara nga CIF-i janë si më poshtë:

* Projektet e prioritetizuara të përzgjedhura dhe të zbatuara bashkërisht nga komunat dhe palët e interesit;
* Funksionalizimi pozitiv dhe promovimi nismave dhe projekteve ndër-komunale;
* Stafi komunal me kapacitete në menaxhimin e ciklit të projektit;
* Udhëzuesit dhe/ose raportet përshkruese të publikuara mbi procesin e PIK-ve;
* Mjedisi fizik dhe natyror i përmirësuar dhe i rregulluar me fokus në mbështetjen e veprimeve lokale të ndjeshme ndaj klimës;
* Metodat e planifikimit dhe dizajnit transparent të si dhe kapacitetet për zhvillimin e përbashkët të projekteve të krijuara.
* Grupet e palëve të interesit përfshirë komunitetin e biznesit, shërbimet publike komunale, komunitetet dhe organizatat e shoqërisë civile me një ndjenjë më të fortë të pronësisë ndaj PIK-ve dhe projekteve zhvillimore
* Zbatimi i projekteve të investimeve kapitale është reflektuar në buxhetet komunale

**INFORMATA TË RËNDËSISHME**

Për të përkrahur applikuesit me informatat e nevojshme dhe përvojën e partnerëve në identifikimin/ përzgjedhjen e projekteve, ekipi i CIF-it (UN-Habitat-i dhe MAPL) do të organizojë 7 punëtori regjionale dhe takimin para-final me palët bashkëpunuese komunale dhe të OSHC-ve. Datat dhe ftesat do të publikohen në ndërkohë.

Adresat në vijim do të shërbejnë për çdo pyetje apo paqartësi:blerta.halimi@rks-gov.net dhe sami.stagova@un.org.

Projekt propozimet duhet të përmbushin **kriteret (Aneksi 1)** dhe duhet të përshkruhen në **formën e projekt propozimit (Aneksi 2).** Për rastet e projekt propozimit të përbashkët të dy apo më shumë komunave, **paketa e bashkë-punimit ndër-komunal është** gjithashtu në shtojcë (Aneksi 3). E gjithë paketa për aplikim mundë të shkarkohet në vegëzën në vijim: <https://mapl.rks-gov.net/instrumenti-i-investimeve-kapitale/>

Ju lutem keni parasysh se **afati i fundit për dorëzimin e projekt propozimeve është 28 shkurt 2022, ora 17:00.** Paketa e projekt propozimit dërgohet përmes e mail-it: info@unhabitat-kosovo.org.

**CILËT JANË HAPAT NË VAZHDIM?**

1. Dërgoni projekt propozimin tuaj tek ne (jo me vonë se 28 shkurt 2022, ora 17:00);
2. Paneli do të bëjë vlerësimin paraprak të projekt ideve. Ju mundë të kontaktoheni për informata shtesë rreth përzgjedhjes së projektit;
3. Nëse ideja e projektit tuaj përzgjidhet, CIF do të miratojë zhvillimin e mëtutjeshëm dhe finalizimin detal të projekt propozimit. Rekomandimet potenciale duhet patjetër të përfshihen;
4. Projekt propozimi para-final duhet ti prezantohet para panelit vlerësues të CIF-it. Rekomandimet përfundimtare do të jepen; dhe
5. Nënshkrimi i marrëveshjes dhe procesi i tenderimit i cili pasohet nga zbatimi i projektit.